สาเหตุ/ปัจจัยเสี่ยงของอาการอ่อนแรงมีอะไรบ้าง
สาเหตุ/ปัจจัยเสี่ยงที่พบได้บ่อยของอาการอ่อนแรง ประกอบด้วย

- ความผิดปกติแต่กำเนิด เช่น โรคกล้ามเนื้ออ่อนแรง Muscular dystrophy ที่พบในผู้ที่มีประ วัติครอบครัว หรือคนในชุมชนเดียวกันมีประวัติเป็นโรคนี้ หรือการแต่งงานในหมู่ญาติ เพราะคนกลุ่มเหล่านี้มีโอกาสถ่ายทอดโรคทางพันธุกรรมได้สูง
- อุบัติเหตุต่อสมอง ไขสันหลังหรือเส้นประสาท (Trauma Injury) พบบ่อยในกลุ่มวัยรุ่น ขี่มอ เตอร์ไซด์ ไม่สวมหมวกกันน็อก และดื่มสุรา
- โรคหลอดเลือดสมอง เช่น หลอดเลือดสมองตีบ ตัน หรือแตก (อัมพาต/ Stroke) ซึ่งพบบ่อยใน ผู้สูง อายุ ผู้มีประวัติครอบครัวเป็นโรคนี้ ผู้มีโรคประจำตัว เช่น โรคเบาหวาน โรคความดันโลหิตสูง โรคไขมันในเลือดสูง โรคอ้วน ผู้ที่ไม่ออกกำลังกาย และผู้ที่สูบบุหรี่
- โรคการอักเสบของกล้ามเนื้อหรือเส้นประสาท (Inflammation) พบบ่อยในผู้ป่วยที่มีโรคระ บบภูมิคุ้มกันต้านทานโรคผิดปกติ/โรคออโตอิมมูน/โรคภูมิต้านตนเอง (Autoimmune disorder ) เช่น โรคลูปัส-โรค เอสแอลอี
- โรคระบบต่อมไร้ท่อ (Endocrine) หรือความผิดปกติทางเมตาโบลิก/กลุ่มอาการเมตาโบลิก (Metabolic disorder) เช่น ต่อมไทรอยด์เป็นพิษ, ภาวะต่อมไทรอยด์ทำงานเกิน พบบ่อยในผู้มีประวัติครอบครัวเป็นโรคในระบบนี้
- โรคเนื้องอกต่างๆ (Tumor) ในระบบประสาท เช่น เนื้องอกสมอง เนื้องอกไขสันหลัง
- โรคมะเร็งจากอวัยวะอื่นๆแล้วแพร่กระจายสู่ สมอง และ/หรือไขสันหลัง ซึ่งเป็นภาวะพบบ่อย เช่น โรคมะเร็งปอด โรคมะเร็งเต้านม
- โรคติดเชื้อ (Infection) ในระบบประสาท เช่น ฝีในสมอง พบเกิดบ่อยในผู้ป่วยโรคหัวใจพิ การแต่กำเนิด แลผู้ป่วยโรคหูน้ำหนวก
ศัลยศาสตร์ (ศัลยศาสตร์) - Surgery,อายุรศาสตร์ (อายุรศาสตร์) - Internal Medicine